ArabovMK/tajik-wikipedia-corpus huggingface dataset:
Оқомираки Исфаҳонӣ

Оқомираки Исфаҳонӣ (эҳтимолан асри, Исфаҳон — 1576) — мусаввир ва хаттоти форс-тоҷик. Зиндагинома Санъати хаттотӣ, наққошӣ, ҷадвалкашӣ ва манзаранигориро дар Исфаҳон, Табрез ва Ҳирот омӯхта, дар китобхонаҳои Табрезу Қазвин суратгарӣ кардааст. Дар ин бора дар "Туҳфаи Сомӣ"-и Соммирзо, "Ҳолоти ҳунарварон"-и Дустмуҳаммад ва "Таърихи оламорои Аббосӣ"-и Искандари Муншӣ маълумот оварда шудааст. Баъдтар дар назди Камолуддини Беҳзод маҳораташро такмил дода, аз шогирдони боистеъдоди ӯ шуд. Оқомираки Исфаҳонӣ дар санъати манзаранигорӣ ва сиёҳқаламӣ сабки Беҳзодро давом дода, асарҳои зиёде эҷод кард. Панҷ тасвири устодонаи ӯ дар "Хамса"-и Низомӣ (солҳои, Табрез) оварда шудааст. Китобати ин асар ба қалими хаттот Шоҳмаҳмуди Нишопурӣ тааллуқ дошта, ҳоло дар Музеи Британия маҳфуз аст. Ин мусаввараҳо "Тоҷгузории Хусрави Парвиз", "Хусрав ва Шерӯя", "Маҷнун дар биёбон", "Анӯшервон дар харобот", "Бозгашти Шопур ба боргоҳи Хусрави Парвиз" ном дошта, аз ҷиҳати нигориш, истифодаю омезиши рангҳо, тасвири манзара басо ҷолиби диққатанд. Ороиши "Шоҳнома"-и Фирдавсӣ (ҳоло дар коллексияи хусусии А. Хотон, ИМА) низ ба қалами Оқомирак мансуб буда, мусаввараҳояш оддӣ, муҷаз ва дилангезанд.
Мираки Сайидғиёс

Султонмаҳмуд Мираки Сайидғиёс (?, Ҳирот — қарни, Бухоро) — меъмори форс-тоҷик. Зиндагинома Дар Ҳирот аз оилаи сайидони машҳуру ҳунарманд ба дунё омадааст. Зоҳиран, ӯ санъатҳои меъморию наққошӣ ва илму адабро дар Ҳирот аз бар карда, баъдтар ба Бухоро омад. Дар ин ҷо ӯ бо ҳунари лоиҳакашиву меъморӣ шуҳрат ёфт, ки ба гуфти Хоҷа Ҳасани Нисорӣ "дар ҳеҷ иморате касе бе вуқуфи Мирак хиште бар замин намегузошта ва ӯ дар забту рабти умури қалъа дахли тамом мекарда". Санъати тарҳрезии Мираки Сайидғиёсро ба на- зар гирифта, Убайдуллоҳхон боғеро ба ӯ ҳадя мекунад, ки он туфайли ҳунари Мираки Сайидғиёс ба равзаи ҷаннатосо табдил меёбад. Мувофикқи ахбори "Музаккиру-л-аҳбоб" Мираки Сайидғиёс шахси ниҳоят зиндадил ва саховатманд буда, дар лутфу эҳсон худро дареғ намедошт. Табъаш хеле нозук буд, вале ба шеър завқи кам дошт. То соли 1556 барҳаёт будани ӯ маълум аст, зеро тарҳи мақбараи пурҳашмати Ҳумоюншохро (дар Деҳлӣ), ки аз тарафи ҳамсараш Ҳоҷӣ Бегим созонда шудааст, Мираки Сайидғиёс тартиб додааст. Ҳумоюншоҳ бо Мираки Сайидғиёс шахсан шинос буда, ӯро дар қатори наққошон Мирсаидалии Табрезӣ ва Хоҷа Абдуссамади Шерозӣ (Ширинқалам) ҳамроҳи худ аввал ба Кобул баъд ба Ҳиндустон бурдааст. Аз ин ҷост, ки Мираки Сайидғиёс ба Ҳиндустон сафар карда, вале боз ба Бухоро баргаштааст, зеро қабраш дар он ҷост.
Миралии Самарқандӣ

Миралии Самарқандӣ — хаттоти форс-тоҷик ва устоди хатти настаълиқ. Зиндагинома Дар Самарқанд ба дунё омада, дар Бухоро таҳсил ва камоли касб кардааст. Дар настаълиқ устоди забардаст буда, дар навиштани анвои дигари хат моҳир будааст. Аз намунаи хаттотии ӯ китоби таърихии "Равзату-с-сафо"-а Мирхонд дар Китобхонаи нусахи хаттии Кобул (Афғонистон) маҳфуз аст.
Миралии Ҳиравӣ

Миралии Ҳиравӣ (1, Ҳирот — 1544, Бухоро) — шоир ва хаттоти маъруфи форс-тоҷик. Зиндагинома Дар Ҳирот таваллуд шуда, ҳамон ҷо таҳсили илм намуд ва дар ҳунари хаттотӣ шӯҳрат ёфт. Писари Мирбоқири Ҳиравии мулаққаб ба Зулкамолайн. Миралии Ҳиравӣ ҳунари хаттотиро аз шогирд ва домоди Султоналии Машҳадӣ — Зайнуддини Маҳмуд омӯхтааст. Ба дарбори султон Ҳусайни Бойқаро омад. Дӯстмуҳаммад дар "Ҳолоти хунарварон" ӯро Камолуддини Мирҷои маъруф ба Алиулҳусайнӣ номида қайд мекуиад, ки бо номи Миралии Ҳиравӣ, Алиулкотиб, Алӣ низ имзо мекардааст. Инчунин унвони Султонӣ ва Котибу-с-султонӣ низ гирифта будааст. Миралии Ҳиравӣ солҳои зиёд дар Ҳирот ба китобат, қитъанигорӣ ва мураққаъороӣ машғул буда, бо роҳбарии ӯ гуруӯҳ калони котибоиу хушнависон осори гузаштагону муосиронро китобат ва ҷамъоварӣ менамуданд. Бо Ҷомй ва Навоӣ дӯстӣ дошт. Соли 1529 Убайдуллоҳхони Шайбонӣ Ҳиротро забт намуда, Миралии Ҳиравиро дар қатори як гурӯҳ ҳунармандон ба Бухоро бурд. Дар Бухоро Миралии Ҳиравӣ ба китобат машғул шуд ва муаллими писари Убайдуллоҳхон — Абдулазизхон таъин гардид. То поёни умр дар Бухоро монд. Солҳои охири умр чашмаш камнур шуда буд. Қабраш дар паҳлуи мазори Сайфуддини Бохароӣ воқест. Миралии Ҳиравӣ махсусан дар навиштани настаълиқ моҳир буда, аз ҳамаи хаттотони асри хеш, ҳатто аз Султоналии Машҳадӣ бартарӣ дошт. Миралии Ҳиравӣ Дар Бухоро роҷеъ ба усулу қоидаҳои хушнависӣ бо номи "Мидоду-л-хутут" рисолае таълиф кардааст. Аз намунаҳои китобати Миралии Ҳиравӣ мураққаъ иборат аз даҳ қитъа, "Гулу наврӯз"-и Хоҷуи Кирмонӣ, "Бӯстон"-и Саъдии Шерозӣ (дорой чор за мимаи манзаравии дурнамо порспективӣ. Машҳад), "Темурнома"-и Ҳотифӣ (Машҳад), "Сабҳату-л-аброр"-и Ҷомӣ ва чандин қитъа дар китобхонаҳои дуньё нигоҳ дошта мешаванд. Шогирдони зиёдеро тарбия кардааст, ки Мирмуҳаммади Боқир (писараш), Мирҳусайни Бухороӣ, Маъсуми Бухоӣ, Мирмуҳаммади Самарқандӣ, Мираки Бухароӣ, Султонмаҳмуди Ҳиравӣ машҳуртарини онҳоянд. Шеър низ менавиштааст, чанд намунаи ашъораш боқӣ мондааст.
Салоҳиддин Миралиев

Салоҳиддин Раҷабович Миралиев (19.09.1970, ноҳияи Файзобод), доктори илмҳои тиб. Зиндагинома Салоҳиддин Раҷабович Миралиев хатмкардаи факултаи муолиҷаи ДДТТ ба номи Ибни Сино. Духтур-интерни Донишкадаи такмили ихтисоси кормандони тиб дар кафедраи бемориҳои ҷарроҳиталаби 2, ҷарроҳи беморхонаи марказӣ, дармонгоҳ ва амбулаторияи н. Файзобод, мутахассиси пешбари Сарраёсати ташкили ёрии тиббӣ ба аҳолӣ, сармутахассис ва муовини сардори Раёсати ташкили умури тиббӣ, сардори Шуъбаи кумаки госпиталӣ ва махсусгардонда, сардори Раёсати банақшагирӣ, ҳамоҳангсозӣ ва ислоҳот, сардори Раёсати ислоҳот ва равобити байналмилалии Вазорати тандурустии Тоҷикистон кор кардааст. Чанд муддат котиби мушовара ва мушовири Вазири тандурустии Тоҷикистон буд. Солҳои охир вазифаи сардори шуъбаи таҳлили сиёсати тандурустии назди Вазорати тандурустии Тоҷикистонро иҷро кардааст. Ҳамзамон аз соли 1997 дар Донишгоҳи давлатии тиббии Тоҷикистон ба номи Абӯалӣ Ибни Сино ба донишҷӯён аз фанни ҷарроҳӣ дарс мегӯяд. Муаллифи зиёда аз 110 асару мақолаи илмию таълимӣ аст. Дар робита ба масъалаҳои такмили усули табобати ҷарроҳии захми сӯрохшудаи меъдаю рӯдаи дувоздаҳангушта пажӯҳиш анҷом додааст. Осор.
Миралӣ Муродов

Миралӣ Муродов - яке аз футболбозони тоҷик ки дар Куриёи Ҷанубӣ рӯзи 20 августи соли 2007 аз болои Тими ИМА ғолиб баромад.
Миралӣ Раҷабзода

Миралӣ Раҷабзода (17 октябри 1959, ноҳияи Орҷонкидзеобод) — агроном, арбоби давлатӣ, узви Маҷлиси миллии Маҷлиси Олии Ҷумҳурии Тоҷикистон Зиндагинома Миралӣ Раҷабзода 17 октябри соли 1959 дар хонадони тоҷик дар ноҳияи Орҷонкидзеобод таваллуд шудааст. Соли 1982 Институти давлатии педагогии Душанбе ва соли 2001 Донишгоҳи аграрии Тоҷикистонро хатм намудааст. Ихтисос: биология-химия, агрономия. Корнома Аз 30 марти соли 2015 бо Фармони Президенти Ҷумҳурии Тоҷикистон узви Маҷлиси миллии Маҷлиси Олии Ҷумҳурии Тоҷикистон гардидааст. 1 Ҷоизаҳо Соли 2013 бо медали "Хидмати шоиста" сарфароз гардонида шудааст.
Озар Салим

Озар (Миралӣ Салимов декабри 1968, ноҳияи Восеъ, вилояти Кӯлоб) — шоир и тоҷик, Шоири халқии Тоҷикистон 1. Зиндагинома Озар Салим 13 декабри соли 1968 дар ноҳияи Восеъ ба дунё омадааст. Соли 1986 мактаби миёнаи 9-ро хатм карда, солҳои хидмати ҳарбиро ба ҷой овардааст. Хатмкардаи факултаи таъриху филологияи Донишгоҳи давлатии омӯзгории Кӯлоб мебошад. Дар мақомоти иҷроияи Ҳукумати вилояти Хатлон (солҳои) сармутахассис буда, солҳои дар мақоми сухангӯйи Раёсати умури дохилаи вилоят адои хидмат доштааст. Соли 2008 котиби масъули бахши Қӯрғонтеппаи Иттифоқи нависандагони Тоҷикистон таъйин шудааст. Ҳамзамон, вазифаи сардабирии маҷаллаи "Мактаб"-и назди Раёсати маорифи вилояти Хатлонро бар уҳда дорад. Аз соли 2003 узви Иттифоқи нависандагони Тоҷикистон аст 2. Эҷод Аввалин шеърҳояш бо фотиҳаи шоир Саидҷон Ҳакимзода дар матбуоти даврӣ ба чоп расидаанд. Нахустин маҷмӯаи ашъораш "Намози бедорӣ" соли 1997 ба табъ расидааст. Маҷмӯъаҳои дигараш "Як саҷда гул" соли 2002, "Сарви дуо" соли 2004, "Ирфони ҳино" соли 2006, "Гуфтугӯйи нахлу моҳ" соли 2010 интишор ёфтаанд 3. Осор.
Мирамони Деҳлавӣ

Мирамони Деҳлавӣ (қарни — қарни) — нависанда ва тарҷумон и аҳли Зиндагинома Аз оилаи яке аз ашрофони Деҳлӣ. Дар Калкатта солҳои забони ҳиндустониро ба инглисизабонон дарс медод. Дар тайёр намудани китобҳои дарсӣ иштирок менамуд. Китоби "Чор дарвеш"-ро аз форсӣ бо унвони "Боғу баҳор" ва "Ахлоқи Муҳсинӣ"-ро бо номи "Ганҷи хубӣ" ба лаҳҷаи гуфтугӯии шаҳри Деҳлӣ тарҷума намудааст. Мирамони Деҳлавӣ дар тарҷумаи ин китоб кӯшидааст, ки сабки тумтароку пуртакаллуфи насри урдуро ба забони зиндаи гуфтугӯӣ наздик кунад.
Миралӣ Шарифов

Миралӣ Шарифов, аз дастаи "ХИМА" -и Душанбе беҳтарин дарвозабон Нигаред Портал:Футбол Пайвандҳо Беҳтаринҳои футболи Тоҷикистон дар соли 2006 Бойгонӣ шудааст 29 сентябри 2007 сол.
Миралӣ Шодиев

Миралӣ Шодиев (20 июли 1926, деҳаи Гулистон, ноҳияи Данғара) — овозхони тоҷик, Ҳофизи халқии Тоҷикистон. Зиндагинома Дар муассисаҳои фарҳангӣ кор накардааст, аз пешаи коргар, ронанда, механизатор умре нони ҳалол хӯрдааст. Вале аз фаъолтарин узви дастаи ҳаваскорони санъати ноҳия буд, қариб ҳеҷ чорабинии фарҳангии ноҳиявӣ, вилоятӣ ва ҷумҳурӣ солҳои 50-70-уми асри гузашта бе иштирокаш нагузаштааст. Асосан аз эҷодиёти халқ таронаҳо интихоб карда, бо маҳорати баланд иҷро менамуд, аммо аз осори шуарои пешин ва муосир низ истифода мебурд. "Дилбари ҷон", "Баҳор омад", "Абрукамон", "Фарёди булбул", "Ин ҳама мегузарад", "Бовар намекунам", "Шӯхи кӯҳистон", "Сарви хиромон", "Хуш омадӣ", "Ба кӯи дӯст" номгӯи чанде аз сурудҳояш аст. Шеърҳои ҳаҷвӣ низ зиёд сурудааст.
Мирамшоҳӣ

Мирамшоҳӣ — деҳа дар ҷамоати деҳоти Даҳанаи ноҳияи Ёвон. Аз Мирамшоҳӣ то маркази ҷамоат 6 км, то маркази ноҳия 11 км. Аҳолиаш 347 нафар, тоҷикон.
Миранда-ду-Корву

Миранда-ду-Корву — яке аз шаҳри вилояти Коимбраи Португалия мебошад. Маркази вилояти ва субрегионӣ Пиниал-Интериори Шимолӣ. Шумурӣ мардум 13 098 кас.
Миранда (забони барноманависӣ)

— функциональный язык программирования, созданный в 1985 году Дэвидом Тёрнером в качестве стандартного функционального языка. Имеет строгую полиморфную систему типов, поддерживает типы данных пользователя. Как и язык преподаётся во многих университетах. Функциональные объекты строятся с помощью карринга (частичного применения) существующих функций. Обладает ленивой семантикой. Программа представляет из себя множество определений. Преемник языков и, использующий некоторые концепции и. Оказал большое влияние на разработчиков языка. Пример кода Определение функции и ее последующее применение к функции, увеличивающей аргумент на два: Двоеточие определяет голову (первый элемент) и хвост (последующие элементы) списка как при его композиции, так и при сопоставлении с образцом. Функция для увеличения аргумента на 2 получена частичным применением примитивной функции + к аргументу 2. Запись 1.6 - укороченная запись 1, 2, 3, 4, 5, 6. Пример списочного выражения: Литература Ссылки.
Миралӣ Достиев

Миралӣ Достиев - сарояндаи Театри давлатии академии опера ва балети ба номи Садриддин Айнӣ. Ҳунарпешаи халқии Тоҷикистон, дорандаи Ҷоизаи давлатии ба номи А. Рӯдакӣ 1, вакили Маҷлиси намояндагони Маҷлиси Олии Ҷумҳурии Тоҷикистон даъвати 2, Ҳофизи халқии Ӯзбекистон 3. Зиндагинома Миралӣ Достиев Гургакович 15 октябри соли 1958 дар ноҳияи Мир Сайид Алии Ҳамадонӣ таваллуд шудааст. Маълумоташ олӣ, соли 1981 Донишкадаи давлатии санъати Тоҷикистонро бо ихтисоси солист-вокалист, овозхони опера хатм кардааст. Фаъолияти кориашро соли 1981 ба ҳайси солист-вокалисти Ансамбли тарона ва рақси "Бунафша"-и ноҳияи собиқ Совет оғоз карда, минбаъд аввал солист-вокалист ва баъдтар директори Театри давлатии академии опера ва балети ба номи С.Айнӣ ва солҳои 2006-2013 муовини аввали вазири фарҳанги Ҷумҳурии Тоҷикистон шуда кор кардааст. Аз моҳи декабри соли 2013 инҷониб дар вазифаи директори Театри давлатии академии опера ва балети ба номи Садриддин Айнӣ фаъолият дорад. Бо унвони фахрии "Ҳунарпешаи халқии Тоҷикистон" ва унвонҳои дигари давлатӣ қадршиносӣ шудааст. Миралӣ Достиев, директори Театри давлатии академии опера ва балети ба номи Садриддин Айнӣ бидуни баргузории интихобот аз рӯйи феҳристи ҷумҳуриявии ҲХДТ вориди парлумон шуд. Ваколати вакилии Низом Қосим, ки дар интихоботи парлумонии якуми марти Тоҷикистон аз рӯйхати ҷумҳуриявии ҲХДТ соҳиби курсӣ шуд, бо сабаби раиси Иттифоқи нависандагон интихоб шуданаш, пеш аз муҳлат қатъ гардид. 4 5 Ҳунар дар Театр Миралӣ Достиев сарояндаи шинохтаи операи тоҷик (садояш баритони лирикӣ), Ҳунарпешаи шоистаи Тоҷикистон, Ҳунарпешаи халқии Тоҷикистон. С. 1981 ДДСТ ба номи М. Турсунзодаро хатм намудааст. Солҳои 1981-2002 сарояндаи Театри давлатии академии опера ва балети ба номи С. Айнӣ. Аз соли 2002 директор ва сарояндаи ҳамин театр. Д. маҳорати баланди касбӣ ва овози форами дилнишин дорад. Дар операҳои композиторони тоҷик ва классикии ҷаҳонӣ зиёда аз 30 нақш, аз ҷумла Мируло (Ҷ. Вердӣ "Риголетто"), Маркиз дОбри (Ҷ. Верди "Травиата"), Онегин (П. Чайковский "Евгений Онегин"), Елетский (П. Чайковский "Модкаи қарамашоқ"), Фигаро (Ҷ. Россини "Сартароши севилӣ"), Дон Жуан (В. Мотсарт "Дон Жуан"), Валентин (Ш. Гуно "Фауст"), Наср (Ш. Сайфиддинов "Рӯдакӣ"), Кумар (Т. Шаҳидӣ "Посбони оташ"), Исмоил ("Т. Шаҳидӣ "Амир Исмоил"), Рустам (Т. Сатторов "Рустам ва Суҳроб"); дар опера-балети Т. Сатторов ("Фарёди дуриҳо"), нақши Восеъро офаридааст. Д. лауреати якчанд озмунҳои байналмилалии овозхонони касбӣ мебошад. Ӯ дорандаи Ҷоизаи давлатии ба номи Абуабдуллоҳ Рӯдакӣ буда, ба кишварҳои гуногуни дунё сафарҳои ҳунарӣ намудааст. 6 Нигаред низ.
Сафар Амиршоев (деҳа, н. Кӯлоб)

Сафар Амиршоев (собиқ Мирапоқ) — деҳа дар Ҷамоати Даҳана, ноҳияи Кӯлоб. Аз Сафар Амиршоев то маркази ҷамоат 4 км, то маркази ноҳия 24 км. Аҳолиаш 2024 нафар, тоҷикон. Ном Номи ин деҳа чандин борҳо таъғир ёфтааст: Ҳоло ба шарафи Қаҳрамони Иттиҳоди Шӯравӣ, Сафар Амиршоев, деҳаи ба номи Сафар Амиршоев номгузорӣ шудааст. Аҳолиаш аз 1912 нафар дар соли 2010, 1902 нафар дар соли 2009 ва аз 835 нафар дар соли 1981 иборат буд. Сокинонаш асосан тоҷикон мебошанд ва ба кишоварзию чорводорӣ машғуланд. Заминҳои деҳа аз дарёи Яхоб обёрӣ мешаванд.
Мирато Комилов

Мирато Миршаробович Комилов (11.11.1982) - забоншинос, тарҷумон, номзади илмҳои филологӣ, аълочии маорифи Тоҷикистон. Зиндагинома Мирато Комилов хатмкардаи факултети забонҳои хориҷии Донишгоҳи давлатии Хуҷанд ба номи академик Бобоҷон Ғафуров. Омӯзгори забони англисии мактаб-гимназияи 24-и ш. Хуҷанд 2004- 2005), ассистенти кафедраи услубшиносӣ ва назарияи тарҷумаи факултети забони англисии Донишгоҳи давлатии омӯзгории Тоҷикистон ба номи С. Айнӣ, аспиранти шуъбаи ғоибонаи ҳамин донишгоҳ. Рисолаи номзадиро дар мавзуи "Таҳлили сохторӣ-маъноии истилоҳоти фалсафӣ дар забонҳои тоҷикӣ ва англисӣ" дифоъ намуд. Солҳои 2012-2015 ба ҳайси ассистенти кафедраи забоншиносӣ ва типологияи муқоисавии факултети забони англисӣ, 2015- 2016 сармутахассиси маркази илмӣ-инноватсионӣ, 2016-2017 ассистенти кафедраи филологияи забони англисӣ, аз соли 2018 то 2022 ба ҳайси муаллими калони кафедраи методикаи таълими забони англисии факултети забони англисии Донишгоҳи давлатии омӯзгории Тоҷикистон ба номи С. Айнӣ фаъолият намудааст. Аз аз 6.09.2022 то 6.11.2023 ба ҳайси муовини декан оид ба корҳои илмии факултети забони англисӣ ва забонҳои Шарқи Донишгоҳи давлатии омӯзгории Тоҷикистон ба номи Садриддин Айнӣ кор кардааст. Аз 6.11.2023 то ҳол ба ҳайси мудири кафедраи забоншиносӣ ва типологияи муқоисавии ДДОТ ба номи С. Айнӣ ифои вазифа намуда истодааст. Саҳми ӯ дар тарҷумаи маводи якчанд барномаҳо аз забони англисӣ калон аст. Номбурда ба ҳайси тренер дар барнома ва лоиҳаҳои байналмилалӣ ширкат намуда, ба омӯзгорони забони англисии ҷумҳурӣ ва бархе аз кишварҳои Осиёи Марказӣ оид ба методҳои муосири таълими забони англисӣ омӯзишҳо гузаронидааст. Хатмкардаи барномаҳои ва -и Сафорати ИМА дар Ҷумҳурии Тоҷикистон мебошад. Осор Пайвандҳо Энсиклопедияи Донишгоҳи давлатии омӯзгории Тоҷикистон ба номи С. Айнӣ.
Миранда (футболбоз)

Жуан Миранда де Соуза Филю — футболбози бразилӣ, муҳофизи марказӣ. 1 Маснади бошгоҳӣ Дар санаи 29 июли соли 2005, Миранда бо дастаи фаронсавии Сошо барои чор сол шартнома баст. 2 Миранда моҳи августи соли 2006 ба Бразилия баргашта, ба таври қарзӣ ба Сан-Паулу ҳамроҳ шуд. 3 Моҳи марти соли 2007, ӯ бо клуби Сан-Паулу то соли 2011 шартнома имзо кард. Миранда моҳи июли соли 2011 ба дастаи испании Атлетико Мадрид пайваст. 4 5 Санаи 30 июни соли 2015, Миранда ба Интер Милан пайваст. 6 7 Дар санаи 26 июли соли 2019, эълон шуд, ки шартномаи Миранда бо Интер ба таври мутақобила бекор карда шуд. Интер инчунин эълон кард, ки ӯ ба дастаи чинӣ Ҷиангсу Сунинг ҳамроҳ мешавад. Дар санаи 28 феврали соли 2021, Ҷиангсу эълон кард, ки клуб пароканда мешавад ва бинобар ин, ҳамаи бозингарони клуб аз шартномаҳои худ озод карда мешаванд, аз ҷумла Миранда. 8 Дар санаи 6 марти соли 2021, президенти клуби Сан-Паулу, Хулио Казарес, тасдиқ кард, ки Миранда ба дастаи Сан-Паулу дар асоси гузариши озод бармегардад. Ӯ шартномаи 1 солу 8 моҳа имзо кард. 9 10 11 Дар санаи 11 январи соли 2023, Миранда тавассути дар синни 38-солагӣ эълон кард, ки аз футбол истеъфо медиҳад. 12 13 Мунтахаби миллӣ.
Мираҳмади Амиршо

Мираҳмади Амиршо - рӯзноманигори тоҷик.
Мирбозор

Мирбозор шаҳрак дар вилояти Самарқанд, Узбекистон аст. Он як қисми ноҳияи Нарпай аст. 1 Ахолии шахр дар соли 2002 5300 нафар буд.
Мирбобо Зиёев

Мирбобо Зиёев — актёри тоҷик. Ҳунарпешаи халқии ҶШС Тоҷикистон. Адабиёт Энсиклопедияи адабиёт ва санъати тоҷик. Иборат аз се ҷилд. Ҷилди 1. – Душанбе,198.
Нигина Рауфовна Мирганова

Нигина Рауфовна Мирганова (12. 11. 1970, шаҳри Душанбе) — забоншинос, номзади илмҳои педагогӣ. Зиндагинома Солҳои дар Донишкадаи давлатии омӯзгории шаҳри Душанбе ба номи Т. Г. Шевченко таҳсил намуда, онро бо дипломи аъло хатм кардааст. Солҳои муаллими забон ва адабиёти рус дар мактаби миёнаи 34-и шаҳри Душанбе буд. Аз соли 2004 дар Донишгоҳи давлатии омӯзгории Тоҷикистон ба номи С. Айнӣ ба ҳайси муаллими калони кафедраи забони русии умумидонишгоҳӣ кор мекунад. Солҳои вазифаи мудири кафедраи забони русии умумидонишгоҳиро ба уҳда дошт. Инчунин аз соли 2009 то ба имрӯз дар вазифаи мудири шуъбаи аспирантураи донишгоҳ фаъолият мебарад. Муаллифи зиёда аз 20 мақолаҳои илмӣ ва илмию методӣ мебошад, ки масъалаҳои низоми маълумоти олӣ, низоми кредитии таҳсилот ва методикаи омӯзишу таълими забони русиро фарогиранд. Бо ифтихорномаҳои Вазорати маорифи Ҷумҳурии Тоҷикистон сарфароз карда шудааст. Ас.: Грамматика русского языка (учебное пособие), Д., 2009; Методическое пособие по русскому языку для студентов с таджикским языком обучения, Д., 2010; Кризис в высшем образовании преодолим Вестник. ТГНУ, Д., 8, 2005; Социально- педагогические проблемы развития системы высшего образования в годы независимости Наука и жизнь, Д., 2007; Теоретико-методологические предпосылки развития системы высшего образования Республики Таджикистан Русский язык и литература в школах Таджикистана, Д., 4, 2007.
Миргарав

Миргарав (? — 154748, Ҳирот) — мусиқидон, навозанда ва шоир и форс-тоҷик. Зиндагинома Ҳунари мусиқӣ, шеър ва улуми инсониро ибтидо аз падараш омӯхта, сониян назди устодони мусиқӣ Юсуф Мавлуди Дуторӣ, Хоҷа Исҳоқи Шиҳобӣ, Устод Маъсуми Хонанда ва дигарон асосҳои сознавозӣ, овозхонӣ ва таркиботи назарии онро меомӯзад. Созхои қонун, нузҳат, уд ва танбӯрро бар пояи сабки мусиқидонони Ҳирот омӯхта, дар ин созҳо таснифоти рангин дар жанру анвои созию овозии "савт", "амал", "пешрав", "қавл", "кор", "рехта", "саҷъ" ва ғайра офаридааст. Мас. "Амали Бузург" дар ҳавзаи ҳунарии Рум шӯҳрати зиёд доштааст. Ғазалу рубоиро ба сабки хуросонӣ мегуфт.
Миратулло Атоев

Миратулло Атоев (7 октябри 1938, деҳаи Ёхсу, ноҳияи Данғара — 10 апрели 1994, Душанбе, Тоҷикистон) — оҳангсози маъруфи тоҷик, Ходими хизматнишондодаи санъати ҶШС Тоҷикистон. Зиндагинома Миратулло Атоев аз оилаи деҳқон. Дар хурдсолӣ ятим монда, дар хонаи бачагони Кангурт ва Душанбе (хонаи бачагони боистеъдод) тарбия гирифтааст. Хатмкардаи мактаби мусиқӣ, Омӯзишгоҳи мусиқии шаҳри Душанбе ва Консерваторияи давлатии Тошканд. Баъди хатми консерватория мудири шуъбаи фанҳои назариявии Омӯзишгоҳи мусиқии шаҳри Душанбе, мудири кафедраи фанҳои назариявии факултети санъати Институти давлатии педагогии Душанбе ба номи Т. Шевченко, директори мактаби миёнаи махсуси мусиқӣ, директори Омӯзишгоҳи мусиқии шаҳри Душанбе, Соли 1985 роҳбари бадеии оркестри эстрадии "Гулшан" буд. Аз соли 1986 муаллими фанҳои назариявии Омӯзишгоҳи мусиқии шаҳри Душанбе ва дотсенти Донишкадаи давлатии фарҳанг ва санъати Тоҷикистон. Эҷодиёт Миратуло Атоев дар жанрҳои гуногуни мусиқӣ асарҳо офаридааст. Муаллифи зиёда аз 70 суруд: "Таронаи рӯд" (шеъри М. Турсунзода), "Тоҷикистон" (шеъри М. Ҳайдаршо), "Модарони интизор" (шеъри Ҷ. Каримзода), "Шаҳидони абадзинда" (шеъри Б. Собир); романсҳои "Навои дил" (шеъри М. Иқбол), "Чӣ меравӣ" (шеъри Абдурраҳмони Ҷомӣ) ва ғайра; зиёда аз 20 суруд барои бачаҳо: "Модари ҷон, модарам" (шеъри Б. Раҳимзода ва М. Фарҳат), "Кишвари беканор" (шеъри Ҳ. Файзулло) ва ғайра пйесаи бачагона барои фортепиано, пйесаи консертӣ барои рубоб ва фортепиано, ду пйеса барои скрипка ва фортепиано; рақс барои рубоб ва фортепиано, оҳанг барои ансамбли скрипканавозон, рақс барои скрипка ва фортепиано, сонатаи 3-қисма барои фортепиано, сонатина барои фортепиано, симфонияи 1 ("Мубориза"), Симфонияи 2, достони симфонии "Ба хотираи қаҳрамонони Сталинград", сюитаи симфонии "Муш ва гурба" (У. Зоконӣ); сюитаи хореографии "Пахтакорон", увертюраи "Тӯёна" барои оркестр, консерт барои фортепиано ва оркестр, консерт барои скрипка ва оркестри симфонӣ; кантатаҳои "Дар оғӯши Ватан" барои хори бачагона ва оркестр, "Кишвари азиз" барои солист, хор ва оркестр, "Мо бачагони хушбахтем" барои хори бачагона ва оркестр, "Субҳи кишвари ман" барои хори омехта ва оркестр, достони вокалӣ-симфонии "Китоби об" барои солист, хор ва оркестри симфонӣ; достони вокалӣ-симфонии "Роғун" барои солист, хори омехта ва оркестр; балети "Камони сеҳрнок" (либреттои С. Азаматова), мусиқӣ барои спектакл, кинофилмҳо ва ғайра Сюитаи симфонии "Муш ва гурба"-ро собиқ Оркестри калони симфонии Кинематографияи ИҶШС иҷро намудааст. Ҷоизаҳо Бо медалҳо ва Ифтихорномаи Фахрии Президиуми Шӯрои Олии ҶШС Тоҷикистон сарфароз гардидааст.
Мирганд Шаҳбозов

Мирганд Шаҳбозов (зод. 26 июн 1952, ноҳияи Шуғнон, Вилояти мухтори Кӯҳистони Бадахшон) — риёзидон и тоҷик, доктори илмҳои физикаву математика. Академики АИ ҶШС Тоҷикистон. Корманди шоистаи Тоҷикистон. 1 собик вакили Маҷлиси намояндагони Маҷлиси Олии Ҷумҳурии Тоҷикистон даъвати. Барандаи ҷоизаи "Ситораҳои Иттиҳод". Зиндагинома Мирганд Шабозов Донишгоҳи давлатии Тоҷикистон ба номи В. И. Ленинро ба поён расондааст. ихтисос — "математика". Самтҳои асосии фаъолияти илмӣ: таҳлили математикӣ ва назарияи функсияҳо. Ассистент, дотсенти кафедраи таҳлили математикӣ ва назарияи функсияҳои Донишгоҳи давлатии Тоҷикистон ба номи В. И. Ленин. Ректори Донишгоҳи давлатии Хоруғ ба номи М. Назаршоев. Раиси Кумитаи давлатии омори Ҷумҳурии Тоҷикистон. Муовини раиси Маҷлиси намояндагони Маҷлиси Олии Ҷумҳурии Тоҷикистон. Осор Ҷоизаҳо.
Мирдарди Деҳлавӣ

Мирдарди Деҳлавӣ (1, Деҳлӣ — 1785, ҳамон ҷо) — ориф, нависанда ва шоир и форсизабони Ҳиндустон. Зиндагинома Аз оилаи шоири соҳибдевон Муҳаммадносири Андалеб. Мирдарди Деҳлавӣ ашъорашро ба форсӣ ва урду менавишт. Аз ӯ ду девони ғазалиёт. Шеър ва рисолаҳоро дар пайравии асари падараш — "Нолаи Андалеб" навишта будааст. Мирдарди Деҳлавӣ инчунин аз мусиқидонони замони худ буда, чанде аз асбобҳои мусиқиро бо маҳорати баланд менавохтааст.
Мирзо-Ака

Мирзо-Ака (Мырза-Аке) — деҳа (айыл) дар ҳайати деҳистони Мирзо-Акаи ноҳияи Ӯзгани вилояти Ӯш, Ҷумҳурии Қирғизистон. Аҳолӣ — 16863 нафар дар соли 2023.
Турсуналӣ Мирзоқулов

Турсунали Утаевич Мирзакулов (10.05.1948, д. Чолота, ноҳияи Масчо) — филолог, доктори илми филологӣ, профессор. Аълочии маорифи ҶТ. Зиндагинома Турсунали Утаевич Мирзакулов факултаи филологияи Донишкадаи давлатии омӯзгории ба номи С. М. Киров ро хатм кардааст. Муаллим, сармуаллим, дотсенти кафедраи забони узбеки, ноибдекани таълим, ноибдекани факултаи филологияи тоҷик, ходими калони илмӣи кафедраи забони узбеки ва забоншиносии умуми, мудири шуъбаи гоибонаи донишгоҳ, мудири кафедраи забоншиносии умуми, мудири кафедраи забони узбеки, профессори кафедраи забони узбекии факултаи филологияи узбеки Донишгоҳи давлатии Хуҷанд ба номи академик Бобоҷон Ғафуров (аз с.2002). Узви Шурои дифои рисолаҳои номзадии назди ДДХ. Муаллифи зиёда аз 100 мақолаи илмӣ, 6 рисола бахшида ба масъалаҳои забоншиносии ӯзбек мебошад. Осори илмӣ.